2 E lyo anjebele ati: “We mwana wa muntu,+ iminina pa kuti nande na iwe.”+2 Ilyo alandile na ine umupashi waingile muli ine,+ kabili wasukile wanenga ukwiminina pa kuti ng’umfwe Uulelanda kuli ine.+3 E lyo anjebele ati: “We mwana wa muntu, ndekutuma ku bena Israele,+ ku nko sha bacipondoka ishampondokela.+ Bena ne fikolwe fyabo balilufyanya kuli ine ukufika pali buno bushiku.+4 Awe abana abapama+ kabili abatalama imitima+—e bo ndekutumako, kabili ukatile kuli bena, ‘E fyo Shikulu Mulopwe Yehova asosa.’5 Na bo, nampo nga bakomfwa+ nelyo bakakaana ukuumfwa+—pantu ni ng’anda ya bacipondoka+—bakeshiba ukuti kasesema ali mu kati kabo.+6 “Na iwe, we mwana wa muntu, wibatiina;+ witiina ne fyo balelanda, pantu balitalama+ kabili ni ficilasa+ fya kukulasa, kabili ni muli bakaling’ongo+ e mo waikala. Witiina amashiwi yabo,+ kabili witiina ifinso fyabo,+ pantu bena ni ng’anda ya bacipondoka.+7 Kabili ukabebe ifyebo fyandi, nampo nga bakomfwa nelyo bakakaana ukumfwa, pantu bena ni bacipondoka.+8 “Na iwe, we mwana wa muntu, umfwa ifyo ndesosa kuli iwe. Wipondoka nge fyapondoka aba muli iyi ng’anda ya bucipondoka.+ Asamuna akanwa kobe no kulya ico ndekupeela.”+9 E lyo naloleshe, kabili moneni! kwali ukuboko ukwatambikwe kuli ine,+ kabili moneni! mwali ibuuku ilyapombwa.+10 Kabili alifungulwile pa ntanshi yandi, kabili lyalilembelwepo pa ntanshi na ku numa;+ kabili mwalembelwe inyimbo sha bulanda no kuteta e lyo no kuloosha.+
bem_Latn